Այաչչո

Այաչչո (ֆրանսերեն՝ Ajaccio [aʒaksjo] Աժաքսյո; ֆրանսերեն: ( ), կորսիկերեն՝ Aiacciu , իտալ.՝ Aiaccio կամ Ajaccio [aˈjattʃo], լատիներեն՝ Adiacium), քաղաք Կորսիկա կղզու արևմտյան ափին, Հարավային Կորսիկա դեպարտամենտի (Ֆրանսիա) վարչական կենտրոնը։ Կղզու խոշորագույն բնակավայրն է. 2019 թվականի հունվարի տվյալներով բնակչության թվաքանակը եղել է 71.361)։ Նավահանգիստ է և և երկաթուղային կայարան։ Զարգացած են ձկնորսությունը, նավաշինությունը, մարջանի հանույթը։ Քաղաքամերձ շրջանում զբաղվում են ցիտրուսային կուլտուրաների և ձիթենու մշակությամբ։ Հայտնի առողջարան է և զբոսաշրջության կենտրոն։ Համայնքի բնակիչները հայտնի են Ajacciens կամ Ajacciennes մականունով։ Նրանցից ամենահռչակվածը Նապոլեոն Բոնապարտն է, ով ծնվել է այս քաղաքում 1769 թվականին, և ում հայրական տունը՝ Maison Bonaparte-ը, ներկայումս թանգարան է։ Նրա անունն է կրում Այաչչոյի միջազգային օդանավակայանը (Ajaccio Napoleon Bonaparte Airport): Համբավավոր Բոնապարտներից բացի, Այաչչոյում են ծնվել 20-րդ դարի նշանավոր պարֆյումերներից մեկը՝ Ֆրանսուա Կոտին (1874—1934), 20-րդ դարի ֆրանսիացի անվանի դերասանուհի և գեղեցկության առաջին մրցույթներից մեկի հաղթող Պոլին Պոն (1904—1979), կարդինալ Ժոզեֆ Ֆեշը (1763—1839), երգչուհի Ալիզեն (ծնվ. 1984), դերասան և երգիչ Տինո Ռոսսին (1907—1983), որի՝ 1946 թվականին ձայնագրած Petit Papa Noël երգը շարունակում է մնալ ամենաշատ վաճառված ձայնագրությունը Ֆրանսիայի երաժշտության պատմության մեջ (վաճառվել է ավելի քան 30 միլիոն օրինակ)։ Ժողովրդագրություն Տեսարժան վայրեր Ջենովայի Հանրապետության տիրապետության ժամանակներում կառուցված միջնաբերդն ու աշտարակները Բոնապարտների տուն-թանգարանը, որտեղ ծնվել և իր կյանքի առաջին ինը տարիներն անց է կացրել Նապոլեոն Բոնապարտը Աստվածամոր վերափոխման տաճարը (1577—93) Կարդինալ Ժոզեֆ Ֆեշի պալատը՝ նրա հիմնադրած թանգարանով ու գրադարանով Պատկերասրահ Կլիմա Քույր քաղաքներ Այաչչոն 1991 թվականից բարեկամական սերտ կապեր է հաստատել իտալական Լա Մադդալենա քաղաքի հետ։ Ծանոթագրություններ Արտաքին հղումներ Քաղաքի պաշտոնական կայքէջը Արխիվացված 2011-02-27 Wayback Machine (Ֆրանսերեն) The Communauté d'Agglomération du Pays Ajaccien (CAPA) website (Ֆրանսերեն) Այաչչոյի զբոսաշրջության գրասենյակի կայքէջը (Ֆրանսերեն)